section_heading: Životopis
paragraph_text: Rodio se u obitelji Amadea III. († 1367.), grofa Ženeve iz Savojske dinastije. Imenovan je biskupom Thérouannea 1361., a nadbiskupom Cambraija 1368. godine. Godine 1371. postavljen je za kardinala. U sjevernoj Italiji obnašao je dužnost papinskog legata (1376. – 1378.) nastojeći ugušiti pobunu protiv Papinske Države. Tom prilikom, sudjelovao je 1377. godine s vojnim snagama u masakru u Ceseni gdje je poubijano oko 4.000 pobunjenika, što mu je osiguralo nadimak koljač iz Cesene.